Diari Oficial de la Generalitat Valenciana


Sumari del DOGV 5510, del 11-05-2007 (2007/5961)

ORDE de 2 de maig de 2007 de la Conselleria de Cultura, Educació i Esport, per la qual es convoquen per a la Comunitat Valenciana els Premis Extraordinaris de Batxillerat corresponents al curs 2006-2007.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5510

Data del DOGV
:   11-05-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/5961


Data del document
:   02-05-2007

Organisme emissor
:   Conselleria de Cultura, Educació i Esport

Tipus de document
:   Ordre

Correcció d'errades

Anàlisi jurídica

 Descriptors 

:   * alumnat
    * premi cultural
    * ensenyament secundari
    * distinció honorífica
    * alumne

L'Orde de 13 de desembre de 1999 (BOE del 25) establix, en l'article tercer, que les administracions educatives podran convocar anualment els Premis Extraordinaris de Batxillerat, com a reconeixement oficial dels mèrits, basats en l'esforç i en el treball, dels alumnes que cursen estos estudis amb excel·lent rendiment acadèmic. La present orde complix este mandat.  
En la Llei 38/2003, de 17 de novembre, General de Subvencions (BOE del 18 de novembre), s'establixen les bases reguladores de la concessió de subvencions públiques en règim de concurrència competitiva.  
Per això,   
ORDENE  
Article 1  
1. Es convoquen per a l'àmbit territorial de la Comunitat Valenciana els Premis Extraordinaris de Batxillerat corresponents al curs 2006-2007.  
2. Els estudiants que obtinguen Premi Extraordinari de Batxillerat gaudiran dels beneficis específics que s'establisquen.  
Article 2  
1. Podran optar al Premi Extraordinari els estudiants que hagen cursat i superat, en centres docents espanyols situats a la Comunitat Valenciana, els dos cursos (primer i segon) de qualsevol de les modalitats de Batxillerat, i que els hagen finalitzat en el curs acadèmic 2006-2007.  
2. Per a prendre part en esta convocatòria, serà necessari que la mitjana de les qualificacions obtingudes en els dos cursos de qualsevol de les modalitats de batxillerat siga igual o superior a 8,75 punts.  
3. Per a obtindre la nota mitjana es computaran, exclusivament, les qualificacions obtingudes en les matèries comunes, específiques de modalitat i optatives dels dos cursos de Batxillerat. A este efecte i segons establix l'article 5.3 del Reial Decret 2438/1994, de 16 de desembre (BOE de 26 de gener de 1995), no es computa la nota obtinguda en l'avaluació dels ensenyaments de Religió.  
4. La dita nota serà la mitjana aritmètica de les qualificacions de totes i cada una de les matèries a què es referix l'apartat anterior. En el càlcul de la nota mitjana no es realitzaran arredoniments per excés.  
Article 3  
En la Comunitat Valenciana es concediran 27 premis.  
Article 4  
1. Els estudiants que tinguen els requisits indicats i desitgen optar als Premis Extraordinaris, s'inscriuran en l'institut d'Educació Secundària en què es troba el seu expedient acadèmic fins al dia 12 de setembre de 2007, inclusivament.  
2. Els estudiants i els secretaris dels seus respectius centres o dels instituts d'Educació Secundària de referència dels centres privats, hauran d'omplir el model d'inscripció que s'inclou en l'annex II de la present convocatòria.  
3. Els secretaris dels instituts d'Educació Secundària en què s'inscriguen els estudiants per a les proves, es responsabilitzaran de comprovar que en les sol·licituds figuren totes les dades requerides i de certificar les matèries cursades pels estudiants i les seues corresponents qualificacions, així com de calcular i certificar la nota mitjana. No s'admetrà cap sol·licitud la certificació de qualificacions de la qual no aparega en l'imprés oficial que apareix en l'annex II d'esta orde.  
ORDE de 2 de maig de 2007 de la Conselleria de Cultura, Educació i Esport, per la qual es convoquen per a la Comunitat Valenciana els Premis Extraordinaris de Batxillerat corresponents al curs 2006-2007. [2007/5961]Conselleria de Cultura, Educació i Esport4. D'acord amb el que establix l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, si la sol·licitud d'inscripció no reunira els requisits necessaris, es requeriran els interessats perquè, en el termini de deu dies, esmenen la falta, indicant-los que, si no ho fan, es tindran per desistits de la seua petició prèvia resolució de la Direcció General d'Ensenyament.  
5. Abans del dia 18 de setembre de 2007, els secretaris dels instituts d'Educació Secundària remetran a la Direcció General d'Ensenyament de la conselleria de Cultura, Educació i Esport, situada a l'avinguda de Campanar 32, 46111 València, les sol·licituds d'inscripció presentades, acompanyades de les certificacions de qualificacions oficials contingudes en l'annex II.  
6. Abans del dia 19 d'octubre de 2007 la Direcció General d'Ensenyament comunicarà al Tribunal el nombre d'alumnes inscrits.  
Article 5  
Les proves seran elaborades per la Direcció General d'Ensenyament.  
Article 6  
1. Les proves s'estructuren de la forma següent:  
Primer exercici  
a) Anàlisi d'un text en castellà o valencià i resposta a les qüestions de contingut lingüístic i literari que es plantegen. Es presentaran dos textos, l'un en castellà i l'altre en valencià, i els estudiants en triaran un. El comentari ha de ser realitzat en la llengua del text triat.  
b) Anàlisi d'un text en la primera llengua estrangera cursada per l'estudiant i resposta a qüestions de caràcter cultural, literari o gramatical. L'exercici es realitzarà sense diccionari en l'idioma corresponent.  
Segon exercici  
a) Desplegament d'un tema i/o qüestions que formen part dels currículums de les matèries Filosofia o Història comunes a totes les modalitats de Batxillerat. Els estudiants triaran una d'estes dos matèries en el moment de la prova a la vista de les propostes.  
b) Qüestions i/o exercicis pràctics sobre una matèria de la modalitat cursada com a pròpia i triada pels estudiants en el moment de la inscripció.  
Cada part de la prova es qualificarà entre 0 i 10 punts.  
Tots els exàmens del primer i del segon exercici estaran basats en el currículum oficial de la Comunitat Valenciana establit en el Decret 174/1994, de 19 d'agost (DOGV de 29 de setembre), segons redacció donada pel Decret 50/2002 de 26 de març (DOGV de 5 d'abril).  
2. Les proves se celebraran el dia 24 d'octubre de 2007 en els locals dels instituts d'Educació Secundària que s'indiquen en l'annex I.  
Article 7  
1. El Tribunal encarregat de supervisar i avaluar les proves estarà presidit per un inspector d'educació. Com a secretari i vocals actuaran professors del cos de catedràtics o del cos de professors d'ensenyament secundari especialistes en les distintes matèries objecte de la prova, designats pel director general d'Ensenyament.  
2. El Tribunal respectarà la composició paritària d'acord amb el que establix l'Orde PRE/525/2005, de 7 de març (BOE de 9 de març de 2005), per la qual es dóna publicitat a l'Acord de Consell de Ministres pel qual s'adopten mesures per a afavorir la igualtat entre dones i hòmens.  
3. El Tribunal elaborarà la proposta d'adjudicació dels 27 premis als estudiants, una vegada avaluats els exàmens. Per a l'obtenció del premi, els estudiants hauran d'haver obtingut en cada una de les proves almenys 5 punts.  
4. El Tribunal remetrà la proposta d'adjudicació dels 27 Premis Extraordinaris de Batxillerat i la llista amb les qualificacions de tots els estudiants presentats, a la Direcció General d'Ensenyament abans del dia 5 de novembre de 2007.  
Article 8  
1. Els estudiants examinats, els seus pares o representants legals podran presentar al·legacions raonades contra la qualificació obtinguda en cada una de les proves, per mitjà d'escrit dirigit al president del Tribunal dels Premis Extraordinaris, amb seu en la Direcció General d'Ensenyament de la conselleria de Cultura, Educació i Esport, situada a l'avinguda de Campanar 32, 46985 València, en el termini de cinc dies hàbils des que siguen fetes públiques les qualificacions.  
2. D'acord amb la proposta formulada pel Tribunal, el director general d'Ensenyament, per delegació del conseller, concedirà els 27 Premis, es notificarà i es publicarà en el Diari Oficial de la Comunitat Valenciana.  
3. Els estudiants que obtinguen Premi Extraordinari podran optar, prèvia inscripció, al Premi Nacional. A més esta distinció els serà anotada en el seu expedient acadèmic pel secretari de l'institut d'Educació Secundària en què van realitzar la inscripció.  
4. D'acord amb el que preveu el Decret Legislatiu 1/2005, de 25 de febrer del Consell de la Generalitat, l'article 148 del qual establix que "els alumnes amb matrícula d'honor en l'avaluació global del 2n curs de Batxillerat o amb Premi Extraordinari en el Batxillerat, disfrutaran durant el primer any i per una sola vegada d'exempció total del pagament de les taxes de matrícula", els estudiants que obtinguen un Premi Extraordinari de Batxillerat no estaran obligats al pagament de les taxes per servicis acadèmics en el primer curs dels estudis superiors en centre públic.  
DISPOSICIONS FINALS  
Primera  
Es delega en la Direcció General d'Ensenyament la concessió dels Premis Extraordinaris previstos en esta orde i se l'autoritza a dictar les resolucions necessàries per al seu compliment.  
Segona  
La present orde produirà efectes l'endemà de la seua publicació en el Diari Oficial de la Comunitat Valenciana.  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller de Cultura, Educació i Esport en el termini d'un mes a comptar de l'endemà de la seua publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
València, 2 de maig de 2007. El conseller de Cultura, Educació i Esport: Alejandro Font de Mora Turón  
ANNEX I  
Bases per a la realització de les proves dels premis extraordinaris de batxillerat corresponents al curs 2006-2007  
1. Nombre de premis convocats  
D'acord amb el que disposa l'article 3 d'esta orde, en la Comunitat Valenciana es concediran 27 premis.  
2. Alumnes que poden concórrer  
Podran optar al Premi Extraordinari els alumnes que hagen cursat i superat, en centres docents espanyols situats a la Comunitat Valenciana, els dos cursos (primer i segon) de qualsevol de les modalitats de Batxillerat, i que els hagen finalitzat en el curs acadèmic 2006-2007.  
3. Inscripció dels candidats  
Els estudiants que reunint els requisits indicats, desitgen optar als Premis Extraordinaris, s'inscriuran en l'institut d'Educació Secundària en què es troba el seu expedient acadèmic fins al dia 12 de setembre de 2007, inclusivament.  
Els estudiants i secretaris dels seus respectius centres o dels instituts d'Educació Secundària de referència dels centres privats, hauran d'omplir el model d'inscripció que s'inclou en l'annex II de la present orde.  
Els secretaris dels instituts d'Educació Secundària en què s'inscriguen els estudiants per a les proves, es responsabilitzaran de comprovar que en les sol·licituds figuren totes les dades requerides i de certificar les matèries cursades pels estudiants i les seues corresponents qualificacions, així com de calcular i certificar la nota mitjana. No s'admetrà cap sol·licitud la certificació de qualificacions de la qual no aparega en l'imprés oficial que apareix en l'annex II d'esta orde. Si la sol·licitud d'inscripció no reunira els requisits necessaris, es requeriran els interessats perquè, en el termini de deu dies, esmenen la falta, indicant-los que, si no ho fan, es tindran per desistits de la seua petició, prèvia resolució de la Direcció General d'Ensenyament.  
Abans del dia 18 de setembre de 2007, els secretaris dels instituts d'Educació Secundària remetran a la Direcció General d'Ensenyament de la conselleria de Cultura, Educació i Esport, situada en l'avinguda de Campanar 32, 46735 València, les sol·licituds d'inscripció presentades, acompanyades de les certificacions de qualificacions oficials contingudes en l'annex II d'esta orde.  
4. Convocatòria dels candidats  
D'acord amb l'article 6.2 d'esta orde, les proves se celebraran el dia 24 d'octubre de 2007 en els locals dels instituts d'Educació Secundària que a continuació s'indiquen:  
Alacant  
IES Figueras Pacheco  
c/ Fernando Madroñal, 35  
Alacant  
Castelló  
IES Francisco Ribalta  
av. Rei en Jaume, 35  
Castelló de la plana  
València  
IES Benlliure  
c/ Convent de Carmelites, 13  
València  
5. Realització dels exercicis  
Les proves se celebraran el dia 24 d'octubre de 2007, d'acord amb el següent horari:  
De 10 a 12 hores: 1r exercici.  
De 12:30 a 14:30 hores: 2n exercici.  
Els estudiants seran convocats a les 9:30 hores per a iniciar el primer exercici. Una vegada iniciada la prova no s'admetrà cap estudiant. Hauran de portar el document nacional d'identitat, el llibre de qualificacions de batxillerat, un bolígraf o ploma de tinta blava o negra i el material necessari per a realitzar si és el cas la prova de Dibuix Artístic. Podran utilitzar calculadora no programable si, a juí del Tribunal, l'exercici d'alguna matèria ho requerix. No podran utilitzar elements de consulta (llibres, apunts, diccionari, telèfon mòbil etc.) en cap exercici.  
6. Tribunal  
D'acord amb l'article 7 d'esta orde, el Tribunal encarregat de supervisar i avaluar les proves estarà presidit per un inspector d'educació. Com a secretari i vocals actuaran professors del cos de catedràtics o del cos de professors d'ensenyament secundari especialistes en les distintes matèries objecte de la prova. Estos professors hauran de ser professors del cos de catedràtics o del cos de professors ensenyament secundari, pertanyents al departament de la matèria en qüestió i que estiguen impartint o hagen impartit almenys durant un curs la matèria per a la qual siguen nomenats. Tant el president com el secretari i els vocals seran designats pel director general d'Ensenyament.  
Seran designats almenys un professor per cada una de les matèries objecte d'examen, és a dir, almenys un per a l'Anàlisi de text en Valencià; Anàlisi de text en Castellà; Anàlisi de text de Llengua Estrangera: Anglés; Anàlisi de text de Llengua Estrangera: Francés; Anàlisi de text de Llengua Estrangera: Alemany; Filosofia; Història; Dibuix Artístic; Història de l'Art; Matemàtiques; Física; Biologia; Química; Matemàtiques Aplicades a les Ciències Socials; Geografia, i Llatí.  
Si en alguna matèria es necessitara algun professor més pel nombre d'estudiants matriculats, el president del Tribunal podrà sol·licitar al director general d'Ensenyament que nomene tots els membres siguen necessaris que per a un funcionament correcte del Tribunal.  
La realització dels exercicis en cada una de les seus on se celebren exàmens, serà supervisada, en representació del Tribunal per dos inspectors d'educació designats a este efecte pel director territorial de Cultura, Educació i Esport d'Alacant i Castelló respectivament i per tres inspectors d'educació designats a este efecte pel director territorial de Cultura, Educació i Esport de València. Si en alguna seu es necessitara a juí del president del Tribunal algun inspector més pel nombre d'estudiants matriculats en eixa seu, podrà sol·licitar al director territorial de Cultura, Educació i Esport corresponent el nomenament d'un inspector més per a una correcta supervisió de l'examen.  
El Tribunal respectarà la composició paritària d'acord amb el que establix l'Orde PRE/525/2005, de 7 de març (BOE de 9 de març de 2005), per la qual es dóna publicitat a l'Acord de Consell de Ministres pel qual s'adopten mesures per a afavorir la igualtat entre dones i hòmens.  
7. Contingut i puntuació de les proves  
El Tribunal rebrà els exàmens de la Direcció General d'Ensenyament i al seu torn s'encarregarà de fer-los arribar en sobres tancats, amb la necessària antelació, als inspectors supervisors de la prova. Un primer sobre contindrà les proves de l'Anàlisi de text en Castellà o Valencià del primer exercici, un segon sobre contindrà les proves de l'Anàlisi de text de Llengua Estrangera del primer exercici, un tercer sobre contindrà les proves de Filosofia i Història, i en sobres separats s'enviaran les corresponents a cada una de les matèries que formen part de la segona part del segon exercici.  
Els sobres que contenen les proves romandran tancats fins al moment d'iniciar-se l'exercici i seran oberts en presència dels aspirants.  
Les proves s'estructuren de la forma següent:  
Primer exercici  
a) Anàlisi d'un text en Castellà o Valencià i resposta a les qüestions de contingut lingüístic i literari que es plantegen. Es presentaran dos textos, un en castellà i un altre en valencià, i els estudiants en triaran un. El comentari ha de ser realitzat en la llengua del text triat.  
Es valorarà fonamentalment la solidesa de conceptes, el domini de la llengua de què es tracte, així com la creativitat i la capacitat crítica manifestades. Per a això es tindrà en compte el grau de desenrotllament de les capacitats lingüístiques de comprensió i expressió escrita (capacitat de redacció, exposició ordenada de les idees, correcta construcció sintàctica, riquesa lèxica i ortogràfica).  
b) Anàlisi d'un text en la primera llengua estrangera cursada per l'estudiant i resposta a qüestions de caràcter cultural, literari o gramatical. L'exercici es realitzarà sense diccionari en l'idioma corresponent.  
Es tracta de valorar la comprensió d'un text en llengua estrangera, així com la fluïdesa en l'expressió escrita i el domini del vocabulari i la sintaxi.  
En acabar el primer exercici hi haurà una pausa de 30 minuts.  
Els models d'exàmens corresponents al segon exercici s'entregaran als estudiants després de la pausa esmentada.  
Segon exercici  
Qüestions o exercicis pràctics sobre les matèries comunes i de modalitat estructurades de la forma següent:  
a) Desplegament d'un tema i/o qüestions que formen part dels currículums de les matèries Filosofia o Història comunes a totes les modalitats de Batxillerat. Els estudiants triaran una d'estes dos matèries en el moment de la prova a la vista de les propostes.  
b) Qüestions i/o exercicis pràctics sobre una matèria de la modalitat cursada com a pròpia i triada pels estudiants en el moment de la inscripció. Les matèries seran les següents: Dibuix Artístic, Història de l'Art, Matemàtiques, Física, Química, Biologia, Matemàtiques Aplicades a les Ciències Socials, Geografia i Llatí.  
Tots els exàmens estaran redactats en castellà i valencià i els estudiants podran fer-los en una de les dos llengües.  
Els estudiants hauran de fer l'exercici corresponent a la matèria de modalitat cursada i triada. En cas de realitzar una altra matèria, l'exercici quedarà invalidat i no podrà ser qualificat.  
En totes les proves es valorarà, junt amb la correcció de les respostes, la claredat i qualitat de l'exposició, l'estructuració de l'exercici, la propietat de vocabulari, la presentació i l'ortografia.  
Tots els exàmens del primer i del segon exercici estaran basats en el currículum oficial de la Comunitat Valenciana establit en el Decret 174/1994, de 19 d'agost (DOGV de 29 de setembre), segons redacció donada pel Decret 50/2002 de 26 de març (DOGV de 5 d'abril).  
Cada part de la prova es qualificarà entre 0 i 10 punts d'acord amb l'esquema següent:  
Primer exercici  
Anàlisi d'un text en Castellà o Valencià, puntuació màxima 10 punts. 1 hora de duració.  
Anàlisi d'un text en Llengua Estrangera, puntuació màxima 10 punts. 1 hora de duració.  
Segon exercici  
Desplegament d'un tema de Filosofia o Història, puntuació màxima 10 punts. 1 hora de duració.  
Qüestions i/o exercicis pràctics sobre la matèria pròpia de la modalitat cursada pels estudiants, puntuació màxima 10 punts. 1 hora de duració.  
Els temps del primer i del segon exercici són orientatius i correspon al participant distribuir el temps total entre les distintes parts de cada exercici.  
8. Anonimat  
Els inspectors d'educació que supervisen la realització de les proves seran responsables d'establir l'anonimat dels exercicis. Per a això s'utilitzarà el sistema de plica, els folis en què l'estudiant haja realitzat cada exercici, que seran diferents per a cada un d'ells i també per a cada matèria, no tindran nom i firma. Estos folis es graparan en l'exterior d'un sobre que contindrà una fotocòpia del full d'inscripció de l'estudiant corresponent. Abans de procedir a tancar el sobre, es presentarà obert a l'estudiant per a comprovar la seua identitat i estampar després la seua firma en el full d'inscripció davant de la presència del supervisor de la prova. Realitzat este tràmit es tancarà el sobre amb el full d'inscripció de l'estudiant dins i es graparan en el seu exterior els folis dels exercicis.  
Els sobres que s'empren en esta operació seran tots del mateix tipus i cap d'ells presentarà en el seu exterior cap signe diferenciador.  
Els supervisors de la prova prendran les mesures oportunes perquè durant la pausa els folis del primer exercici estiguen degudament custodiats i garantit tant la identificació, com l'anonimat dels seus autors.  
Qualsevol signe en els folis en què s'haja realitzat la prova que permeta la identificació de l'autor de l'exercici, suposarà la seua exclusió automàtica.  
Una vegada realitzada la prova, els exercicis seran immediatament enviats al president del Tribunal, amb seu en la Direcció General d'Ensenyament de la conselleria de Cultura, Educació i Esport situada a València, avinguda de Campanar, 32, districte postal 46461, acompanyats d'una relació circumstanciada de tots els estudiants presentats i una acta del desenvolupament de la prova, alçada pel responsable de la supervisió.  
9. Resolució  
El Tribunal elaborarà la proposta d'adjudicació dels 27 premis als estudiants, una vegada avaluats els exàmens. Per a l'obtenció del premi, els estudiants hauran d'haver obtingut en cada una de les proves almenys 5 punts.  
Una vegada qualificats tots els exercicis, s'obriran els sobres que contenen els noms i cognoms dels estudiants que hagen obtingut major puntuació a fi de comprovar la identitat dels qui han obtingut el Premi Extraordinari de Batxillerat.  
El Tribunal confeccionarà una llista ordenada de major a menor puntuació, que continga les qualificacions parcials i finals de tots els estudiants presentats. El Tribunal remetrà la proposta d'adjudicació dels 27 Premis Extraordinaris de Batxillerat i la llista amb les qualificacions de tots els estudiants presentats, a la Direcció General d'Ensenyament i als inspectors supervisors de les distintes seus perquè estos les exposen en el tauler d'anuncis de la seu corresponent que serà el del centre on es van realitzar les proves, abans del dia 5 de novembre de 2007.  
10. Reclamacions  
Els estudiants examinats, els seus pares o representants legals podran presentar al·legacions raonades contra la qualificació obtinguda en cada una de les proves, per mitjà d'escrit dirigit al president del Tribunal, l'escrit haurà de ser enviat al president del Tribunal dels Premis Extraordinaris, Direcció General d'Ensenyament de la conselleria de Cultura, Educació i Esport, situada a l'avinguda de Campanar 32, 46330 València, en el termini de cinc dies hàbils des que siguen fetes públiques les qualificacions.